Nel segundu andar tán la escuela tradicional y una esposición  onde s'amuesa'l desendolcu de dellos preseos del campu y del ganáu, el cultivu de la escanda y el trabayu del goxeiro. Hai una sala d'audiovisuales y otra d'esposiciones temporales, puestes p'asoleyar l'artesanía del conceyu y facer actividaes culturales.Tol conceyu de Quirós tien munchu valir pa la bona conocencia la vida rural. Rescamplen sobremanera los puelos de Bermiego y Cienfuegos; los molinos de farina hidráulicos de Corroriu (Fresneo), remocicaos y funcionando; les Brañes de Canl.longo (Cuañana) y  los Puertos d'Agüeria (Güeria, L.lindes), como exemplos d'asentamientos ganaderos con construcciones tradicionales (bel.lares) no alto'l monte; y l'Altu la Cobertoria y el Prau L.lagüezos (L'Aramo), onde se caltienen dólmenes y túmulos prehistóricos.